Metode og videnskabsteori i fagene

Hvordan arbejder vi (metodisk) i vores fag?

|  |
| --- |
| Erhvervsøkonomi er et samfundsvidenskabeligt fag. Der lægges vægt på anvendelsen af erhvervsøkonomisk teori, modeller og begreber. Der arbejdes case baseret, konkrete virksomheder og deres praksis analyseres. Teorier, modeller og begreber stammer primært fra det mikroøkonomiske forskningsfelt, men der hentes også teorier og metoder fra f.eks. sociologi, makroøkonomi og matematik. |

Hvilke begreber kunne være relevante at arbejde med i vores fag - hvorfor og hvordan?

|  |
| --- |
| Kvantitativ-Kvalitativ:  Kvantitativ metode i forhold til anvendelse af statistisk materiale, ved markedsanalyser i form af spørgeskemaundersøgelser og ved arbejde med regnskabsoplysninger.  Kvalitativ metode: Interviews og deltagerobservation.  Ideografisk-Nomotetisk: Erhvervsøkonomi arbejder både ideografisk og nomotetisk.  Ideografisk i et case studie hvor en enkelt konkret virksomhed undersøges. Her går man i dybden med det specifikke enkelttilfælde.  Nomotetisk i form af de universelle mikroøkonomiske teorier som forskerne i forskningsfeltet har udarbejdet.  Kausal-intentionel-funktionel: Der arbejdes med både kausale og intentionelle forklaringer.  Kausal: f.eks. en undersøgelse af baggrunden for/årsagerne til at virksomheden ændre sin strategi.  Intentionel: f.eks. Hvilke motiver ligger bag ledelsens beslutning om at indføre en CSR politik. Hvad ønsker ledelsen at opnå med det?  Desuden: Kan komparativ metode anvendes ved en sammenligning af to virksomheder ved brug af flere modeller og teorier.  Teoretisk-praktisk: Arbejdet med teorier og teoretisk viden er det der fylder mest i forhold til faget. Der kan dog i helt særlige tilfælde i forhold til en innovationsopgave være et praktisk element f.eks. i form at en udarbejdet prototype. |